Kate Middleton a încălcat o tradiție regală de lungă durată în momentul în care a făcut publică o poză cu fiul ei, George. Prințesa de Wales a fost asupri criticată de britanici.
Cu ocazia împlinirii vârstei de 10 ani, portretul Prințului George a fost realizat de către un fotograf profesionist și nu de propria lui mamă, Kate Middleton, care îi făcuse anterior portretele de ziua lui, așa cum spune tradiția regală.
În celebra poză, viitorul rege stă pe treptele Castelului Windsor și apare relaxat, cu zâmbetul pe buze. Kate Middleton este pasionată de fotografie, iar în fiecare an le face câte o fotografie nouă copiilor ei cu ocazia zilelor de naștere.
Anul acesta, poza Prințului George a fost realizată de către Millie Pilkington. Mai mult, Prințesa de Wales i-a cerut aceluiași fotograf să realizeze portretul aniversar al prințesei Charlotte pentru ce de-a 8-a aniversare. În aceasta, micuța este surprinsă îmbrățișând-o pe cățelușa Orla.
O fotografie postată de Prințesa de Wales de Ziua Femeii a stârnit numeroase comentarii. În această fotografie se află Kate Middleton și cei trei copii ai ei și ai prințului William.
Unii fani au observat și au reacționat dur când au văzut că fotografia este editată. Mai multe agenții de presă au retras-o, considerând că nu respectă standardele editoriale.
"Asta le aduce un prejudiciu de imagine membrilor regali. Erau conștienți de faptul că orice imagine cu Kate va stârni un interes uriaș. Partea neplăcută este că acum oamenii vor pune sub semnul întrebării orice declarație făcută cu privire la starea ei de sănătate", a declarat scriitorul regal Peter Hunt, potrivit Daily Mail.
Palatul Kensington a precizat că fotografia a fost făcută de către prințul William. Reuters a precizat că a retras imaginea în urma unei reviziuni post-publicație.
În cele din urmă, Kate Middleton a transmis o declarație după controversele stârnite de fotografia publicată pe 8 martie. Într-o postare pe rețelele de socializare, prințesa de Wales a mărturisit că ea este cea care a modificat celebra fotografie care a stârnit controverse.
"Ca mulți fotografi amatori, ocazional experimentez și editarea. Îmi pare rău pentru orice confuzie pe care a creat-o fotografia de familie distribuită ieri. Sper că toți ați avut o zi a mamei foarte fericită", a fost mesajul transmis de Kate.